[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000006", "text": "Foto: Pa\u0308rast kasutatava turba humiin- ja fulvohapete sisalduse ning tuha XRD element- ja mineraalanalu\u0308u\u0308se modelleeriti vo\u0303imalikud katsesegud ja prinditi neist va\u0308ikesemo\u0303o\u0303tmelised katsekehad. Pildil na\u0308itab neid Toomas Tenno. Autor/allikas: Merilyn Merisalu"}, {"text_idx": "#000007", "text": "Lo\u0303igatud turbaplokkidest ehitati maju juba aastatuhandeid tagasi. Nu\u0308u\u0308d on Tartu U\u0308likooli teadlased to\u0308o\u0308tanud va\u0308lja materjali, mis vo\u0303imaldaks freesturbast ja po\u0303levkivituhast printida 3D-printeriga energiato\u0303husaid maju."}, {"text_idx": "#000008", "text": "Keemiadoktor Ju\u0308ri Liiv leiutas paar aastat tagasi turbast, linnuso\u0303nnikust ja puutuhast orgaanilise humaatmullaparandaja TURPS-i, mis paneb taimed kiiremini kasvama ja suurendab mulla viljakust. Katsetades, millised graanulid on sobiva ko\u0303vadusega, la\u0308ksid ta mo\u0303tted sellele, kas turbast saaks valmistada ka isepu\u0308siva ehitusmaterjali."}, {"text_idx": "#000010", "text": "Koos Tartu U\u0308likooli ja Eesti Maau\u0308likooli teadlastega on ta loonud peamiselt turbast ja po\u0303levkivituhast ehitusmaterjal, mis vo\u0303ib va\u0308hendada eramaja ehituskulu umbes ku\u0308mme korda."}, {"text_idx": "#000011", "text": "Eesma\u0308rgiks seati sellise kohalikel loodusvaradel ja ja\u0308a\u0308tmetel po\u0303hineva isekandva ehitusmaterjali loomine, millega saaks otse ehitusplatsil 3D-printida kuni kahekorruselisi maju. Keskkonnainvesteeringute Keskus rahastas teadlaste projekti ligikaudu 200 000 euroga."}, {"text_idx": "#000012", "text": "Eesti Ma\u0308rgalade U\u0308hingu andmetel katavad sood Eesti pindalast peaaegu 22% ja ainult kolmandik sellest on arvel turbamaardlatena. Uuritud turbavarust on va\u0308hem kui kolmandik loetud kasutatavaks varuks, ja sellest umbes 2% kohta on kaevandamisluba."}, {"text_idx": "#000014", "text": "TU\u0308 keemia doktorant Ergo Rikmannile selline raiskamine ei meeldi. \"Ka seda turvast on vo\u0303imalik rakendada majanduslikult kasulikult. Turbast saab eraldada palju fraktsioone \u2013 na\u0308iteks humiinaineid ja vahasid \u2013 ning lo\u0303ppja\u0308a\u0308ki kasutada kas vo\u0303i tselluloosi tootmiseks,\" u\u0308tleb Rikmann."}, {"text_idx": "#000015", "text": "Praegused kuivendatud ja\u0308a\u0308ksood toovad peale varude raiskamise kaasa veel u\u0308he suure probleemi: su\u0308sihappegaasi sidumise asemel hakkavad need seda hoopis ise tootma. Paraku ei ole see kogus va\u0308ike."}, {"text_idx": "#000016", "text": "\"Rahvusvaheliste andmete po\u0303hjal vo\u0303ib o\u0308elda, et Eesti pooleldi kasutatud turbava\u0308ljad eraldavad aastas rohkem su\u0308sihappegaasi kui Narva elektrijaamad,\" toob Liiv ehmatava vo\u0303rdluse."}, {"text_idx": "#000018", "text": "Kui turbalasundi pealmine kiht eemaldada, ja\u0308a\u0308b alles va\u0308ga happeline lagunev turvas, mille peal ei kasva isegi turbasammal. Rootsis tehtud mo\u0303o\u0303tmised na\u0308itavad, et freesva\u0308ljal mineraliseerub turvas u\u0308likiiresti. See ta\u0308hendab, et Eesti ko\u0303dusood saadavad igal aastal atmosfa\u0308a\u0308ri arvatavasti kuni 10 miljonit tonni su\u0308sihappegaasi."}, {"text_idx": "#000019", "text": "Kasvav turvas seevastu seob su\u0308sihappegaasi. Et turvas uuesti kasvama saada, tuleks kaevandamise ka\u0308igus va\u0308lja vo\u0303tta kogu varu. Soomes, kus kasutatakse turvast va\u0308ga palju, taastatakse turbava\u0308lju aktiivselt: pa\u0308rast turba va\u0308ljavo\u0303tmist ku\u0308lvatakse samasse kohta turbasammal."}, {"text_idx": "#000020", "text": "Liivi so\u0303nul on Eestis turbamaardlad u\u0308ldjuhul paksemad kui Soomes ja no\u0303uaksid taastamiseks rohkem to\u0308o\u0308d. Samas oleks meie turbaalade ulatuslikkust arvestades nende mo\u0303istliku kasutamise korral juurdekasv suurem, kui jo\u0303uaksime a\u0308ra tarvitada."}, {"text_idx": "#000021", "text": "\"Seni pole keegi valmistanud ehitusmaterjaliks turbakomposiiti, sest turvas takistab paljude materjalide kivistumist. Oma projektis saime sellest probleemist jagu,\" ro\u0303o\u0303mustab Liiv."}, {"text_idx": "#000022", "text": "Harjumuspa\u0308rase tsemendi asemel kasutavad Tartu teadlased oma segus turba ko\u0303rval sideainena po\u0303levkivituhka, sest seda leidub Eestis ko\u0303ige rohkem. Tegelikult vo\u0303ivat materjali printimisel kasutada igasugust tuhka."}, {"text_idx": "#000024", "text": "Kui poorilahuse pH on alla 9, ei ko\u0303vastu see u\u0308ldse. Selle mure saab lahendada va\u0308ga ko\u0303rge pH juures, kasutades po\u0303levkivituhas leiduvat kaaliumoksiidi ja leelismetallide sidumist mittelahustuvateks u\u0308henditeks. Turba sees reageerib po\u0303levkivituhk humiinhapetega ja neelab su\u0308sihappegaasi. See ta\u0308hendab, et keemiliste reaktsioonide tulemusena muutub sideaine tavaliseks betooniks ja lubjakiviks."}, {"text_idx": "#000025", "text": "Tartu teadlased tegid uudset ehitusmaterjali va\u0308lja to\u0308o\u0308tades ohtrasti analu\u0308u\u0308se, millest selgus, et materjal on tervisele ja keskkonnale ta\u0308iesti ohutu. Lisaks leiti katsete ka\u0308igus lahendus, kuidas va\u0308hendada tardumisaega umbes 30 pa\u0308evalt u\u0308he pa\u0308evani."}, {"text_idx": "#000026", "text": "Eestis tekib aastas hinnanguliselt 7 miljonit tonni po\u0303levkivituhka, millest taaskasutatakse 5% (tsemendi tootmiseks ja po\u0303ldude lupjamiseks). U\u0308leja\u0308a\u0308nu ladustatakse tuhama\u0308gedesse ja see tekitab ma\u0308rkimisva\u0308a\u0308rse keskkonnareostuse. Turbamaterjali kasutamine aitaks kindlasti kaasa sellele, et uut tuhka ladustataks va\u0308hem."}, {"text_idx": "#000027", "text": "Projekti vastutava ta\u0308itja, TU\u0308 kolloid- ja keskkonnakeemia o\u0303ppetooli professori Toomas Tenno so\u0303nul lisatakse turbale ja po\u0303levkivituhale omaduste parandamiseks nanomo\u0303o\u0303tmetes lisaaineid, na\u0308iteks nanora\u0308nidioksiidi ehk ra\u0308nisuitsu."}, {"text_idx": "#000028", "text": "\"Kuna osakesed on va\u0308ga va\u0308ikesed, lahustuvad need ha\u0308sti ja jaotuvad materjalis u\u0308htlaselt. Ra\u0308nisuits parandab tunduvalt selle materjali kvaliteeti,\" u\u0308tleb Tenno."}, {"text_idx": "#000029", "text": "Algul plaaniti turbamajade ehituses kasutada ka taaskasutusplasti, et panna kogu materjali sisse tugevdav so\u0303restik. Loodud materjal sai aga nii hea, et seisab pu\u0308sti ka ilma so\u0303restikuta. Armatuuri on vaja ainult akna- ja ukseavade, kaarte ning muude erilisemate arhitektuuriliste lahenduste jaoks."}, {"text_idx": "#000030", "text": "Va\u0308ljato\u0308o\u0308tatud turbamaterjal saavutab esialgse tahkuse 24 tunni jooksul, kuid ja\u0308a\u0308b veel pikaks ajaks elastseks. Seeto\u0303ttu ei la\u0308he vaja soojustust ega ta\u0308iteid ja kogu konstruktsioon muutub o\u0303hkupidavaks ilma tuuleto\u0303ket lisamata."}, {"text_idx": "#000032", "text": "Tenno lisab, et teadusto\u0308o\u0308le kulus umbes aasta, enne kui leiti materjali o\u0303ige segu, mis oleks samal ajal tugev ja va\u0308ga hea soojusjuhtivusega. Pa\u0308rast lo\u0303plikku ko\u0303vastumist on materjal tugev ja va\u0308ga kerge, sooja- ja vastupidav. Kuigi turvast kasutatakse ka ku\u0308ttematerjalina, on teadlaste va\u0308ljato\u0308o\u0308tatud materjal tuleohutu."}, {"text_idx": "#000033", "text": "Ha\u0308id omadusi on sel ehitusmaterjalil veel. Maamajades on tihti probleeme rottide, putukate ja hallitusega \u2013 uudne koostis ei sobi u\u0308helegi nimetatud kahjutekitajale. Selle komposiidi puhul ei pea kartma ka seintele rohu vo\u0303i puude kasvamist. Taimekasvatuses kasutatava turbasegu koostis on hoopis teine."}, {"text_idx": "#000034", "text": "Turbamaterjalist prinditud 100\u2013150 ruutmeetri suuruse po\u0303randapinnaga majakarbi ehituskulude omahind vo\u0303iks olla umbes 5000 eurot. Sama suure karkassmajakarbi ehitus maksaks ligikaudu ku\u0308mme korda rohkem."}, {"text_idx": "#000035", "text": "Et turvas ja po\u0303levkivituhk ei maksa kuigi palju, teeks majaehitajaid eriti o\u0303nnelikuks materjali hind. Liivi so\u0303nul arvutasid teadlased, et sellest prinditud 100\u2013150 ruutmeetri suuruse po\u0303randapinnaga majakarbi ehituskulude omahind vo\u0303iks olla umbes 5000 eurot (sama suure karkassmajakarbi ehitus maksaks ligikaudu ku\u0308mme korda rohkem)."}, {"text_idx": "#000036", "text": "Seega saaks turbamaterjalist ehitada va\u0308ga odava A-klassi energiamaja. Juba hoonet printides on vo\u0303imalik printida materjali ku\u0308lge sise- vo\u0303i va\u0308lisviimistlus. Materjali pind on rustikaalne ning seda saab soovi korral siledamaks pahteldada ja va\u0308rvida."}, {"text_idx": "#000037", "text": "Praeguseks on tehtud nii teadusto\u0308o\u0308 kui ka hulk katseid. Materjalitehnoloogilised probleemid on lahendatud edukalt, kuid ebapiisava rahastuse to\u0303ttu ja\u0308i printimata plaanitud 27 kuupmeetri suurune katsehoone. Turbamaterjal on po\u0303himo\u0303tteliselt valmis tootmiseks detailidena, kuid 3D-printimiseks on vaja teha veel palju to\u0308o\u0308d."}, {"text_idx": "#000038", "text": "\"Meie materjalist maja ehitamine vo\u0303iks va\u0308lja na\u0308ha nii, et valatakse vundament ning u\u0308heks pa\u0308evaks so\u0303idab kohale printeriga auto, kaasas paar-kolm puistekoormat turvast, po\u0303levkivituhk ja muud lisandid. Kahekordse elumaja saaks neist valmis printida u\u0308he-kahe pa\u0308evaga,\" kirjeldab Liiv."}, {"text_idx": "#000039", "text": "Nu\u0308u\u0308disaegsed to\u0308o\u0308stuslikud 3D-printerid prindivad kuni 15 mm materjalikihi korraga, ta\u0308nu sellele kulgeks to\u0308o\u0308 kiiresti. Kohapeal oleks vaja lihtsalt paigaldada torustik ning panna hiljem o\u0303igetesse avaustesse ka\u0308sitsi ette uksed ja aknad."}, {"text_idx": "#000040", "text": "Vo\u0303ib-olla ostab Eesti Maau\u0308likool, kus To\u0303nis Teppand aitas teha projekti ehitusmehaanilisi katseid, la\u0308hitulevikus Venemaalt Voronez\u030cistu\u0308he sellise printeri. Hea o\u0303nne korral saavad teadlased rakendusuuringuid sel juhul ja\u0308rgmisel aastal ja\u0308tkata."}, {"text_idx": "#000041", "text": "Praegu ootavad nad rahastustaotlusele vastust. Rahastust on tarvis ehitusmaterjali projekti ja\u0308tkamiseks ning teiste turbakasutust eeldavate suundade arendamiseks, mis on sellest va\u0308lja kasvanud."}, {"text_idx": "#000042", "text": "Sama tehnoloogiaga, kuid teistsuguse koostisega iselagunevaid plokke saab kasutada istikute ettekasvatamiseks ja na\u0308iteks linnahaljastuses kompositsioonide loomiseks. Veel loodavad teadlased arendada va\u0308lja ohtlike ja\u0308a\u0308tmete utiliseerimise tehnoloogia. See kapseldaks ko\u0303ik kahjulikud ained graanulitesse ja muudaks need mittelahustuvaks vo\u0303i to\u0308o\u0308tleks need kasulikeks aineteks."}, {"text_idx": "#000045", "text": "va\u0308a\u0308rindataks kohalikku toorainet turvast ja loodaks lisandva\u0308a\u0308rtust;kasutataks ohtlikke tootmisja\u0308a\u0308ke (po\u0303levkivituhka) ja taaskasutatavat toorainet (pandiplasti);va\u0308hendataks su\u0308sinikdioksiidi heitmeid;suureneks tunduvalt to\u0308o\u0308viljakus nendel ehitusto\u0308o\u0308del, kus tuleb praegu teha palju ka\u0308sitsito\u0308o\u0308d;kasvaks ma\u0308rkimisva\u0308a\u0308rselt ehituskiirus;tekiks selle uue tehnoloogia piiramatud ekspordivo\u0303imalused;arendataks o\u0308koloogilist ehitamist;teeks valdkonnau\u0308lene pa\u0308devus suure arenguhu\u0308ppe."}, {"text_idx": "#000047", "text": "TTU\u0308 to\u0308o\u0308tas va\u0308lja kriteeriumid liginullenergiahoonete ehitamiseks Eestis"}, {"text_idx": "#000049", "text": "Eesti teadlased on leiutanud pinnakatted, mis tapavad baktereid u\u0308likiiresti"}, {"text_idx": "#000050", "text": "Tartu u\u0308likooli teadlased arendavad poorbetooni senisest vastupidavamaks"}, {"text_idx": "#000052", "text": "Bakalaureuseto\u0308o\u0308: Eesti kliimasse sobivat kvaliteetset ehitusmaterjali saab otse po\u0303llult"}, {"text_idx": "#000054", "text": "Maa ja\u0308rgmine hiidmanner vo\u0303ib suuresti olla eluko\u0303lbmatu"}, {"text_idx": "#000056", "text": "Teadlane: vareslaste elu on linnas liiga mugavaks muutunud"}, {"text_idx": "#000058", "text": "Energiaagentuur ennustab fossiilku\u0308tustele va\u0308ikest langust"}, {"text_idx": "#000059", "text": "Eesti pa\u0308a\u0308ses kliima isea\u0308rasuste tahtel po\u0303hjapoolkera kuumimast suvest"}, {"text_idx": "#000060", "text": "O\u0303husaaste to\u0303ttu sureb Eestis enneaegselt tuhat inimest aastas"}, {"text_idx": "#000065", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000071", "text": "Hu\u0308ljatud su\u0308nteesimeetod peibutab keskkonnaso\u0303bralikuma keemiaga"}, {"text_idx": "#000072", "text": "Euroopa pa\u0308a\u0308seks ja\u0308a\u0308ajast isegi Golfi hoovuse seiskumisel"}, {"text_idx": "#000074", "text": "Puidu ahju ajamine pa\u0308a\u0308stab poliitikud, kuid mitte kliima"}, {"text_idx": "#000075", "text": "Suur analu\u0308u\u0308s: kas elektriauto ikka sa\u0308a\u0308stab kliimat?"}, {"text_idx": "#000076", "text": "Analu\u0308u\u0308s: bioku\u0308tustest on kasu, kuniks mets pu\u0308sti ja\u0308a\u0308b"}, {"text_idx": "#000081", "text": "17 halli varjundit: kas mahetootmine on tavatootmisest keskkonnaso\u0303bralikum?"}, {"text_idx": "#000085", "text": "Teadlased ei na\u0308e Emajo\u0303e tselluloositehase plaane loodussa\u0308a\u0308stlikena"}, {"text_idx": "#000087", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]